Свята-Раства-Багародзіцкая царква (Чэрыкаў)

Свята-Раства-Багародзіцкая царква — мураваны праваслаўны храм у горадзе Чэрыкаве Чэрыкаўскага раёна Магілёўскай вобласці. Знаходзіцца ў цэнтры горада. Гісторыя Адкрыта ў 1992 годзе ў мураваным будынку XIX стагоддзя. Архітэктура Прамавугольны ў плане аб’ём пад 2-схільным дахам, па цэнтры якога ўзвышаецца мансардны паверх, над якім надбудаваны драўляны 8-гранны шатровы барабан, завершаны цыбулепадобнай галоўкай, і меншыя вуглавыя макаўкамі на 4-гранных барабанах. Аналагічна завершаны тарцовы ўваходны фасад і алтарная частка. Працяглы франтальны фасад рытмічна расчлянёны арачнымі аконнымі праёмамі ў пластычных ліштвах з сандрыкамі. Зноскі Літаратура Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4 Спасылкі Свята-Раства-Багародзіцкая царква (Чэрыкаў) на сайце Глобус Беларусі (руск.)